Referat af Generalforsamling Bryndum Borgerforening.

Generalforsamlingen afholdt 11. November 2019 i Bryndum forsamlingshus. Før mødet var der mulighed for fællesspisning.

Ordstyrer: Ole Rasmussen

Referent: Berit Nielsen.

Stemmetæller: Sanne

Deltagerantal: 24.

Formandens beretning:

Få tilmeldinger og ringe interesse i arrangementer har gjort, at der er få arrangementer, som bliver lavet af foreningen. Kun ét arrangement i 2019, hvilket var ”Skraldedagen”. Der var ca. 20-25 tilmeldte fra både Bryndum og Tarp. Efter indsamlingen var der pølser og brød til deltagerne. Kommunen stiller udstyr og trailer til rådighed, og bortskaffer efterfølgende skraldet. Denne ordning blev benyttet i år, hvilket var nemt og effektivt. Skraldedagen er et arrangement, som vil blive gentaget.

Beretningen godkendt.

Berit Nielsen tilføjede vedr. ” Skraldedagen”, at det næste år forsøges at udvides og evt. gøres i samarbejde med Vester Nebel, og at de lokale firmaer evt. inddrages for oprydning omkring firmaerne.

Mogens tilføjede at der var et forestående lokalrådsmøde, hvor blandt andet samarbejde mellem Vester Nebel lokalråd og Bryndum Sogns lokalråd skal forsøges.

Kasserens beretning:

Regnskab fremlagt.

Der er pt. 15 husstande/medlemmer af foreningen. 2 af dem er tilmeldt foreningen efter regnskab er lavet. Til trods for nedsættelse af kontingent fra 150 kr. Til 50 kr. Pr. husstand, så er der ikke kommet flere medlemmer. I 2019 har foreningen haft et underskud på 3698,75 kr. Hvilket er lidt større underskud i forhold til 2018, men dette skyldes mest det nedsatte kontingent.

Regnskabet godkendt.

Som tidligere år vælges revisorer senere. Ingen modsigelse mod dette.

Sanne forespurgte hvordan foreningen oplyser omkring kontingentet.

Bestyrelsen oplyste at dette foregår via hjemmesiden bryndumborgerforening.dk, Facebookgrupperne ”Bryndum Borgerforening” og ”For os som bor i Tarp/Bryndum/VesterNebel”. Samt via BS-nyt og husstandsomdelte flyers.

Skal Borgerforeningen bestå eller lukkes??

Peter Jørgensen – Borgerforeningen bør bestå, men man skal ud og ringe på dørklokker. Foreningen mangler noget/arrangementer, som man kan få medlemmer med på.

Jeppe Holm oplyste her til, at de afholdte arrangementer de seneste år har været underskudsforretninger.

Andreas tilføjede, at det ikke gør noget, at der er underskud til arrangementer, men at det også har været et spørgsmål om manglende tilslutning. Der er så mange andre tilbud i området, f.eks. når det kommer til juletræsfest og fastelavn.

Peter Jørgensen – Vigtigt at have et talerør, desuden vil det være svært at starte en forening op, i forhold til hvis man lukkede den, og andre senere ville starte det op igen.

Mogens tilføjer at man kan gå direkte til Lokalrådet hvis ikke der en Borgerforening.

Sankt Hans ønskes igen. Men problemet er, at der jf. Brandlovgivning er problemer i forhold til afstand til udsatte huse/stråtækt.

Mogens oplyste, at der er blevet undersøgt vedr. en evt. plads til dette ved fremtidig overfladebassin nord for Bryndum. Dette dog heller ikke muligt.

Berit – Vigtigt med en forening for borgerne i Bryndum. Det er måske ikke så synligt hvad vi foretager os, idet det ikke er arrangementer. Men foreningen er med i Hjertestarter aftale og har været med i beslutninger i samarbejde med kommunen, om f.eks. legepladsen på Præstevangen.

Peter – Foreningen mangler nærhed. Oplysningerne skal ”stoppes ned i halsen på folk”, da det ellers drukner i alle andre oplysninger.

Erik – Facebook er ikke en løsning for alle, og hjemmesiden er ikke nem af gennemskue. Vejforanstaltninger ønskes på Forum Kirkevej for at sænke bilernes hastighed. Specielt om morgenen er det slemt. Der er skolebørn på vejen, og det er ikke sikkert for dem. Desuden stadig et problem med vinklen på bumpet/forhøjningen i det skæve kryds Bryndumvej/Forum Kirkevej.

Håndsoprækning vedr. behovet for en forening. Stort flertal for at foreningen skal bestå.

Valg af bestyrelsesmedlemmer:

På valg var

Andreas Nielsen – Villig til genvalg

Berit Nielsen – Villig til genvalg.

Mogens Brandshøj – Villig til genvalg

Jeppe Holm – Villig til genvalg.

Alle genvalgt.

Yderligere nye bestyrelsesmedlemer

Maria, Rørvangen 5, Bryndum

Ole Rasmussen, Vibevangen 2, Bryndum

Øvrige hjælpere:

Peter Jørgensen.

Susanne Hansen.

Ole ønskede at minde folk om, at man ikke behøver at være i bestyrelsen for at komme med gode ideer eller evt. give en hånd med.

Der arrangeres snarest et møde med bestyrelsen, så vi kan få sagt ordentlig velkommen til de nye, og så vi får styr på fordelingen af posterne.

Indkomne forslag:

Mogens oplyste omkring ”Flexture”. Man skal ikke længere godkendes/visiteres til det. Alle kan bestille det. Det kan ikke bruges internt i Esbjerg by. Se mere på Sydtrafik.dk/flextur.

Jannie Holm kom med forslag til arrangementer.

* Pokemonjagt rundt i byen.
* Refleksløb. Poster rundt på en rute i byen. Evt. kombinere det med en fællesspisning eller andet fælles.
* Evt. samarbejde med den nye præst. Der har tidligere været samarbejde med kirken ved f.eks. fastelavn.

Tak til deltagerne for den gode stemning, forslag og samtale til generalforsamlingen.

**Kage sponsoreret af Tarp Bageri.**

**Kaffe og te sponsoreret af Forsamlingshuset.**